paragraph_text: thumb|right|300px|Autožir s dvokrakim uzgonskim rotorom i trokrakom potisnom elisom. Žirokopter, autogir ili autožir je vrsta zrakoplova iz reda rotokoptera koji stvaraju uzgonsku silu pomoću rotora. Za razliku od helikoptera, rotor žirokoptera nije spojen na motor, nego se slobodno okreće u struji zraka, dok motor pokreće propeler koji pokreće letjelicu prema naprijed. Zbog kretanja rotora kroz struju zraka, na rotoru dolazi do pojave autorotacije kojom se stvara uzgon.